ai4bharat/Pralekha huggingface dataset:
প্রতিরক্ষামন্ত্রক
আত্মনির্ভর সপ্তাহ উদযাপনের শেষে প্রতিরক্ষা মন্ত্রী শ্রী রাজনাথ সিং সৃজন পোর্টালের সূচনা করেছেন
নয়াদিল্লী, ১৪ আগস্ট, ২০২০
প্রতিরক্ষা মন্ত্রী শ্রী রাজনাথ সিং আত্মনির্ভর সপ্তাহের শেষ দিনে প্রতিরক্ষা সামগ্রী উৎপাদন দপ্তরের ওয়েব পোর্টাল সৃজনের উদ্বোধন করেছেন। এই পোর্টালের সাহায্যে ভেন্ডাররা অনলাইনের মাধ্যমে তাঁদের সামগ্রী বিক্রি করতে পারবেন।
প্রতিরক্ষা সংক্রান্ত স্টার্ট আপ সংস্থার ৪টি চুক্তি আইডেক্স-এর আওতায় এবং প্রতিরক্ষা দপ্তরের রাষ্ট্রায়ত্ত্ব সংস্থাগুলির সঙ্গে বেসরকারি শিল্প সংস্থাগুলির ৪টি সমঝোতাপত্র স্বাক্ষরিত হয়েছে। সপ্তাহব্যাপি এই কর্মসূচিতে বিভিন্ন প্রস্তাব অনুমোদিত হয়েছে।
প্রতিরক্ষা মন্ত্রী জানিয়েছেন, এই সমঝোতাগুলির মাধ্যমে প্রতিরক্ষা সামগ্রী উৎপাদনে প্রয়োজনীয় প্রযুক্তি ব্যবহারের ক্ষেত্রে দেশ আত্মনির্ভর হয়ে উঠবে। তিনি জানিয়েছেন সরকার রাষ্ট্রায়ত্ত্ব সংস্থাগুলির নিগমীকরণ, প্রতিরক্ষা ক্ষেত্রে প্রত্যক্ষ বিদেশী বিনিয়োগের ঊর্ধ্বসীমার পরিবর্তন এবং সম্প্রতি বিভিন্ন প্রতিরক্ষা সামগ্রী আমদানির ক্ষেত্রে নিষেধাজ্ঞা জারি করেছে। তিনি বলেছেন, দিন কয়েক আগেও আমরা প্রতিরক্ষা সরঞ্জাম সংগ্রহ করার জন্য এবং অত্যাধুনিক প্রযুক্তি আনার জন্য অন্য দেশের উপর নির্ভরশীল ছিলাম। কিন্তু এখন সময় পরিবর্তন হয়েছে। ভারত যৌথ উদ্যোগে অথবা প্রযুক্তি হস্তান্তরের মাধ্যমে এইসব সামগ্রী দেশে তৈরি করতে উদ্যোগী হয়েছে।
প্রতিরক্ষা সরঞ্জাম উৎপাদন দপ্তরের ওয়েব পোর্টাল ‘সৃজন’ এর উল্লেখ করে মন্ত্রী জানিয়েছেন, এরফলে প্রতিরক্ষা ক্ষেত্রে আত্মনির্ভর হয়ে ওঠা সম্ভব হবে। http://srijandefence.gov.in/ - এর মাধ্যমে দেশীয় শিল্প সংস্থাগুলি বিভিন্ন তথ্য পাবে। প্রতিরক্ষা মন্ত্রকের রাষ্ট্রায়ত্ত্ব সংস্থা, অর্ডন্যান্স ফ্যাক্টরি বোর্ড তাদের বিভিন্ন সামগ্রীর বিষয়ে এই ওয়েবসাইটে জানাবে। বর্তমানে প্রায় ৩ হাজারটির বেশি সামগ্রী বিষয়ে বিস্তারিত তথ্য এই ওয়েবসাইট থেকে পাওয়া যাচ্ছে।
প্রতিরক্ষা ক্ষেত্রে গবেষণা ও উন্নয়ন এবং নতুন নতুন প্রযুক্তি উদ্ভাবনের জন্য ইনোভেশন ফর ডিফেন্স এক্সেলেন্স বিভিন্ন বেসরকারী সংস্থাকে সাহায্য করে। এই সংস্থাটি ২০১৮ সালের এপ্রিল মাসে প্রধানমন্ত্রী শ্রী নরেন্দ্র মোদী উদ্বোধন করেছিলেন। ৮টি সংস্থাকে প্রতিরক্ষা উদ্ভাবন সংগঠনের মাধ্যমে গবেষণা ও উন্নয়নমূলক কাজে সাহায্য করা হচ্ছে। রাষ্ট্রায়ত্ত্ব হিন্দুস্থান অ্যারোনেটিক্স লিমিটেড ৫০ কোটি টাকার এবং ভারত ইলেক্ট্রনিক লিমিটেড ৫০ কোটি টাকার আর্থিক সাহায্য এই ৮টি সংস্থাকে করছে।
ডিফেন্স ইন্ডিয়া স্টার্ট আপ চ্যালেঞ্জে ৭০০টি বেশি নতুন উদ্যোগের সংস্থা ও উদ্ভাবক প্রতিষ্ঠান অংশগ্রহণে উৎসাহ দেখিয়েছে। দেশে অত্যাধুনিক ডুবোজাহাজ তৈরিতে জার্মানীর একটি সংস্থার সঙ্গে মেসার্স মেধা সার্ভো প্রাইভেট লিমিটেড চুক্তিবদ্ধ হয়েছে। গোয়া শিপ ইয়ার্ড লিমিটেড কৃত্রিম মেধা সংক্রান্ত কাজের জন্য আইআইটি গোয়া এবং বিইএমএল এবং আইআইটি কানপুরের মধ্যে দুটি সমঝোতা চুক্তি স্বাক্ষরিত হয়েছে।
সপ্তাহব্যাপি আত্মনির্ভর ভারত কর্মসূচিতে প্রতিরক্ষা ক্ষেত্রে উদ্ভাবন এবং উন্নয়নের জন্য বিভিন্ন শিল্পসংস্থা ও শিক্ষা প্রতিষ্ঠান অংশ নিয়েছিল।
(CG/CB/NS
অর্থমন্ত্রক
শহরাঞ্চলীয় স্থানীয় স্বশাসিত সংস্থাগুলিকে ৬৮৫ কোটি ৮০ লক্ষ টাকা অনুদান
২০২১-২২ অর্থবর্ষে শহরাঞ্চলীয় স্থানীয় স্বশাসিত সংস্থাগুলিকে ২,৫১৬ কোটি ৭৩ লক্ষ টাকা দেওয়া হয়েছে
নয়াদিল্লি, ৫ আগস্ট, ২০২১
শহরাঞ্চলীয় স্থানীয় স্বশাসিত সংস্থাগুলিকে অনুদান দিতে চারটি রাজ্যকে ৬৮৫ কোটি ৮০ লক্ষ টাকা দেওয়া হয়েছে। কেন্দ্রীয় অর্থ মন্ত্রকের ব্যয় বরাদ্দ দপ্তর এই অর্থ দিয়েছে। চারটি রাজ্যকে দেওয়া ৬৮৫ কোটি ৮০ লক্ষ টাকার মধ্যে উত্তরপ্রদেশকে ৪৯৪ কোটি টাকা, গুজরাটকে ১১০ কোটি ২০ লক্ষ টাকা, ঝাড়খণ্ডকে ৭৪ কোটি ৮০ লক্ষ টাকা এবং মিজোরামকে ৬ কোটি ৮০ লক্ষ টাকা দেওয়া হয়েছে।
পঞ্চদশ অর্থ কমিশনের সুপারিশ অনুযায়ী শহরাঞ্চলীয় স্বশাসিত সংস্থাগুলিকে অনুদান দেওয়া হয়ে থাকে। অনুদানের এই অর্থ মৌলিক নাগরিক পরিষেবার বিভিন্ন ক্ষেত্রের উন্নয়নের কাজে খরচ করা হয়। তবে, অঞ্চল-ভিত্তিক চাহিদাসাপেক্ষে বিভিন্ন মৌলিক সুযোগ-সুবিধা উন্নয়নেই এই অর্থ সদ্ব্যবহার করা হয়। মূলত ছোট শহরগুলিতে যেখানে জনসংখ্যা ১০ লক্ষের নিচে, সেই শহরগুলির ক্ষেত্রে এই অনুদান দেওয়া হয়। ক্যান্টনমেন্ট বোর্ডগুলিও অনুদানের অর্থ পেয়ে থাকে।
পঞ্চদশ অর্থ কমিশন শহরাঞ্চলীয় স্বশাসিত সংস্থাগুলিকে দুটি শ্রেণীতে বিভক্ত করেছে। একটি হল দিল্লি ও শ্রীনগর বাদে ১০ লক্ষের অধিক জনসংখ্যা-বিশিষ্ট শহরাঞ্চল এবং দ্বিতীয়টি হল ১০ লক্ষের কম জনসংখ্যা-বিশিষ্ট শহর এলাকা। পঞ্চদশ অর্থ কমিশনের সুপারিশ অনুযায়ী অনুদানের মধ্যে ১০ লক্ষের কম জনসংখ্যা-বিশিষ্ট শহরগুলিকে বরাদ্দকৃত অর্থের ৫০ শতাংশ মৌলিক সুযোগ-সুবিধার উন্নয়নে এবং বাকি ৫০ শতাংশ টায়েড গ্র্যান্ট বা যৌথ অনুদান হিসেবে দেওয়া হয়। মৌলিক অনুদান হিসেবে দেওয়া অর্থ অঞ্চলভিত্তিক চাহিদাসাপেক্ষে খরচ করা হয়। তবে, অনুদানের এই অর্থ বেতন বা অন্যান্য প্রাতিষ্ঠানিক কাজকর্ম খাতে খরচ করা যায় না। পানীয় জল সরবরাহ, বৃষ্টির জল সংরক্ষণ, জল পরিশোধন এবং কঠিন বর্জ্য ব্যবস্থাপনা খাতে কাজে লাগানো যায়। কেন্দ্রীয় সরকারের কাছ থেকে অনুদান হিসেবে পাওয়া অর্থ সংশ্লিষ্ট রাজ্য সরকারকে ১০টি কাজের দিনের মধ্যে শহরাঞ্চলীয় স্থানীয় স্বশাসিত সংস্থাগুলিকে ট্রান্সফার বা হস্তান্তরিত করতে হয়। এক্ষেত্রে ১০ দিনের বেশি বিলম্ব হলে সেই অনুযায়ী সংশ্লিষ্ট রাজ্য সরকারকে অনুদান সহ সুদের অর্থ শহরাঞ্চলীয় স্থানীয় স্বশাসিত সংস্থাগুলিকে মেটাতে হয়।
উল্লেখ করা যেতে পারে ২০২০-২১ অর্থবর্ষে পশ্চিমবঙ্গকে শহরাঞ্চলীয় স্থানীয় স্বশাসিত সংস্থাগুলির জন্য অনুদান হিসেবে ২০৯ কোটি ৫০ লক্ষ টাকা দেওয়া হয়েছে।
২০২১-২২ অর্থবর্ষে রাজ্যভিত্তিক শহরাঞ্চলীয় স্থানীয় স্বশাসিত সংস্থাগুলিকে বরাদ্দকৃত অনুদান
|
|
ক্রমিক সংখ্যা
|
|
রাজ্য
|
|
২০২১-২২-এ বরাদ্দকৃত মোট অর্থ

|
|
১
|
|
গোয়া
|
|
৫.৪০
|
|
২
|
|
গুজরাট
|
|
১১০.২০
|
|
৩
|
|
হরিয়ানা
|
|
৭৭.৪০
|
|
৪
|
|
হিমাচল প্রদেশ
|
|
৫১.৭৫
|
|
৫
|
|
ঝাড়খণ্ড
|
|
৭৪.৮০
|
|
৬
|
|
কর্ণাটক
|
|
১৫০.০০
|
|
৭
|
|
মধ্যপ্রদেশ
|
|
১৯৯.৬০
|
|
৮
|
|
মিজোরাম
|
|
৬.৮০
|
|
৯
|
|
ওড়িশা
|
|
১৬৪.৪০
|
|
১০
|
|
পাঞ্জাব
|
|
৭৪.০০
|
|
১১
|
|
রাজস্থান
|
|
১৯৬.২০
|
|
১২
|
|
তামিলনাড়ু
|
|
২৯৫.২৫
|
|
১৩
|
|
তেলেঙ্গানা
|
|
৫০.৪৩
|
|
১৪
|
|
উত্তরপ্রদেশ
|
|
৮৫১.০০
|
|
১৫
|
|
পশ্চিমবঙ্গ
|
|
২০৯.৫০
|
|
|
|
মোট
|
|
২,৫১৬.৭৩
CG/BD/DM/….5th August, 2021……
(Visitor Counter : 132
অর্থমন্ত্রক
অর্থনীতিতে অতিমারির প্রভাব:অত্যাবশ্যক ত্রাণে অতিরিক্ত ব্যয় একই সঙ্গে রাজস্ব আদায়ে ঘাটতি
নতুন দিল্লী, ১ লা ফেব্রুয়ারি ২০২১
কেন্দ্রীয় অর্থ এবং কর্পোরেট বিষয়কমন্ত্রী শ্রীমতী নির্মলা সীতারামন আজ সংসদে বাজেট পেশ করে বলেছেন যে অতিমারীর প্রভাব অর্থনীতিতে পড়েছে ।এর সঙ্গে যুক্ত হয়েছে রাজস্ব আদায়ে ঘাটতি।একই সঙ্গে দেশের দুর্বল শ্রেনীর মানুষ বিশেষত দরিদ্র,মহিলা,তফসিলি জাতি ও উপজাতিদের অত্যাবশ্যকীয় ত্রাণ সামগ্রী বিতরণে অতিরিক্ত ব্যয় করা হয়েছে।
সংশোধিত বরাদ্দ ২০২০-২১
শ্রীমতী সীতারামন বলেছেন,অতিমারী কালে পরিস্থিতি বিচার করে মধ্য মাপের একাধিক প্যাকেজ বেছে নেওয়া হয়।এর মাধ্যমে একদিকে যেমন প্রয়োজনে সাড়া দেওয়া গেছে,অপরদিকে লক্ষ্যমাত্রা বেছে নেওয়া সম্ভব হয়েছে। স্বাস্থ্য ব্যবস্থা ক্রমাগত স্থিতিশীল হওয়ায় এবং লকডাউন ধীরে ধীরে প্রত্যাহার করে নেওয়ার পর অভ্যন্তরীণ চাহিদাকে চাঙ্গা করতে ক্রমাগত সরকারী ব্যয় বৃদ্ধি করা হয়েছে।এর ফলে ২০২০-২১ অর্থবর্ষের প্রস্তাবিত বাজেট ব্যয় বরাদ্দ ৩০.৪২ লক্ষ কোটি টাকার বদলে ২০২০-২১ অর্থবর্ষে সংশোধিত ব্যয় হয়েছে ৩৪.৫০ লক্ষ কোটি টাকা। তবে এই অতিরিক্ত ব্যয় সঠিক খাতে হয়েছে এবং এর ওপর সরকারের নিয়ন্ত্রণ ছিল বলে তিনি উল্লেখ করেন। ২০২০-২১ অর্থবর্ষে প্রস্তাবিত মূলধনী ব্যয় ৪.১২ লক্ষ কোটি টাকার পরিবর্তে সংশোধিত ব্যয়ের পরিমাণ ৪.৩৯ লক্ষ কোটি টাকা ।
অর্থমন্ত্রী বলেন,২০২০-২১ অর্থবর্ষে রাজকোষ ঘাটতির পরিমান মোট অভ্যন্তরীণ উৎপাদনের ৯.৫ শতাংশে দাঁড়াবে। এই ঘাটতি মেটাতে সরকারি ঋণ,ক্ষুদ্র সঞ্চয় তহবিল এবং স্বল্প মেয়াদি ঋণ নেবে। আরও ৮০ হাজার কোটি টাকা প্রয়োজন,যা আগামী ২ মাসে বাজার থেকে তোলার চেষ্টা করা হবে।
২০২১-২২ অর্থবর্ষের বাজেট প্রস্তাবনায়
শ্রীমতী সীতারামন বলেছেন,অর্থনীতিকে চাঙ্গা করতে ২০২১-২২ অর্থবর্ষে ৩৪.৮৩ লক্ষ কোটি টাকা ব্যয় বরাদ্দের লক্ষ্যমাত্রা নেওয়া হয়েছে।যার মধ্যে মূলধনী ব্যয়ের পরিমান ৫.৫৪ লক্ষ কোটি টাকা। ২০২০-২১ সালের তুলনায় তা ৩৪.৫ শতাংশ বৃদ্ধি পাবে। ২০২১-২২ অর্থবর্ষে রাজকোষ ঘাটতির পরিমান ধরা হয়েছে মোট অভ্যন্তরীণ উৎপাদনের ৬.৮ শতাংশ। খোলা বাজার থেকে আগামী বছরে ঋণের পরিমান দাঁড়াবে ১২ লক্ষ কোটি টাকা।
রাজ্যগুলির জন্য ঋণ:
শ্রীমতী সীতারামন বলেছেন,পঞ্চদশ অর্থ কমিশনের সুপারিশ অনুযায়ী কেন্দ্রীয় সরকার রাজ্যগুলিকে ,রাজ্যের মোট অভ্যন্তরীণ উৎপাদনের ৪ শতাংশ পর্যন্ত ঋণ নেওয়ার অনুমোদন করতে পারে। এটিই ঋণ নেওয়ার সর্বোচ্চ সীমা। তবে পরিস্থিতি বিচার করে জিএসডিপির ওপর আরও ০.৫ শতাংশ ঋণ নেওয়ার অনুমোদন দেওয়া যেতে পারে। তবে রাজ্য গুলিকে ২০২৩-২৪ সালের মধ্যে জিএসডিপির ৩ শতাংশ রাজকোষ ঘাটতির লক্ষ্য ছুঁতে হবে।
বাজেটের অতিরিক্ত সংস্থান:
অর্থমন্ত্রী জানিয়েছেন,২০১৯-২০২০ অর্থবর্ষের জুলাই মাসের পেশ করা বাজেটে অতিরিক্ত অর্থ সংস্থানের প্রস্তাব রাখা হয়।২০২০-২১ সালের বাজেটে এর সুযোগ আরও বাড়ানো হয়।বাজেটে এফসিআই কে সরকার ঋণ দেবে বলে জানান হয়। একধাপ এগিয়ে এর সঙ্গে এই বছরের বাজেট প্রস্তাবে এনএসএসএফ কে সরিয়ে খাদ্যে ভরতুকি দিতে বাজেটেই সংস্থান রাখা হয়েছে।
এফআরএমবি আইনের সংশোধন :
শ্রীমতী সীতারামন আজ তাঁর বাজেট প্রস্তাবনায় সংসদকে অবহিত করেছেন যে রাজকোষ ঘাটতি পূরণের লক্ষ্যে সরকার এফআরএমবি আইন সংশোধন করতে চায়।
অর্থমন্ত্রী কমিশনের সুপারিশ করে বলেন ২০২০-২১ অর্থবর্ষে রাজস্ব ঘাটতি অনুদান খাতে ১৪ টি রাজ্যকে ৭৪,৩৪০ কোটি দেওয়া হয়েছিল।২০২১-২২ অর্থবর্ষে এর পরিমান বাড়িয়ে ১৭ টি রাজ্যকে এই খাতে ১,১৮,৪৫২ কোটি টাকা দেওয়া হবে।
শিল্পওবাণিজ্যমন্ত্রক
ভারত ও যুক্তরাজ্যের মধ্যে মুক্ত বাণিজ্য চুক্তি সম্পর্কিত আলোচনা শুরু হয়েছে
প্রস্তাবিত মুক্ত বাণিজ্য চুক্তির ফলে ২০৩০ সালের মধ্যে দ্বিপাক্ষিক বাণিজ্য দ্বিগুণ করতে সাহায্য করবে বলে আশা করা হচ্ছে
শ্রী পীযূষ গোয়েল বিপণনের সমস্যাগুলি মোকাবিলা করে এবং বাণিজ্য নিষেধাজ্ঞা সরিয়ে ক্ষেত্রীয় সহযোগিতা বাড়ানোর আহ্বান জানিয়েছেন
মুক্ত বাণিজ্য চুক্তি সম্পাদনের ফলে কর্মসংস্থানের ব্যাপক সুযোগ সৃষ্টি হবে
নতুন দিল্লি, ১৩ জানুয়ারি, ২০২২
কেন্দ্রীয় শিল্প ও বাণিজ্যমন্ত্রী শ্রী পীযূষ গোয়েল আজ ভারত ও যুক্তরাজ্যের মধ্যে মুক্ত বাণিজ্য চুক্তি সম্পর্কিত আলোচনার সূচনা করেছেন। তার সঙ্গে ছিলেন যুক্তরাজ্যের সেক্রেটারি অফ স্টেট ফর ইন্টারন্যাশনাল ট্রেড সম্মানীয় অ্যান মেরি ট্রেভেলিয়ান। মুক্ত বাণিজ্য চুক্তি সম্পাদনের ফলে ২০৩০ সালের মধ্যে ভারত ও যুক্তরাজ্যের মধ্যে দ্বিপাক্ষিক বাণিজ্য দ্বিগুণ করার লক্ষ্য সহজতর হবে বলে আশা করা হচ্ছে। গত বছরের মে মাসে দু দেশের প্রধানমন্ত্রী শ্রী নরেন্দ্র মোদী এবং মিস্টার বরিস জনসন বিষয়টি নিয়ে আগেই আলোচনা করে নিয়েছিলেন।
চুক্তি সম্পাদন অনুষ্ঠানের সূচনা করে কেন্দ্রীয় মন্ত্রী শ্রী পীযূষ গোয়েল বলেন, ভারত এবং যুক্তরাজ্য উভয় দেশেরই গণতন্ত্র মজবুত ও শক্তিশালী। দু দেশের ইতিহাস এবং সংস্কৃতিও ঐতিহ্য শীল। যুক্তরাজ্যে বসবাসকারী প্রবাসী ভারতীয়রা একটি 'লিভিং ব্রিজ' হিসেবে কাজ করে। যার ফলে ফলে দু'দেশের মধ্যে সম্পর্ক আরও গতিশীল হয়েছে।
কেন্দ্রীয় মন্ত্রী বলেন, যুক্তরাজ্যে সঙ্গে এই মুক্ত বাণিজ্য চুক্তি একটি প্রতিযোগিতা মূলক পরিসেবা ব্যবস্থা নিশ্চিত করবে বলে আশা করা হচ্ছে।
শ্রী গোয়েল বলেন, যুক্তরাজ্যের সঙ্গে এই মুক্ত বাণিজ্য চুক্তি আলোচনার ফলের চামড়া, বস্ত্র, অলংকার এবং প্রক্রিয়াজাত কৃষিপণ্যে ভারতের রপ্তানি অনেকটাই বাড়বে। এর পাশাপাশি ভারতের ৫৬ টি সামুদ্রিক ইউনিটের স্বীকৃতির মাধ্যমে ভারত সামুদ্রিক পণ্য রপ্তানিতে একটি কোয়ান্টাম জাম্প সৃষ্টি করবে বলেও তিনি আশা প্রকাশ করেন।
কেন্দ্রীয় মন্ত্রী আরো উল্লেখ করেন যে, ফার্মার মিউচুয়াল রিকগনিশন এগ্রিমেন্ট বা এম আর এস- এর মাধ্যমে বাজারে অতিরিক্তভাবে প্রবেশাধিকার দিতে পারে। আই টি, বা আই টি ই এস এবং নার্সিং, শিক্ষা, স্বাস্থ্য সহ আয়ুষ ও অন্যান্য অডিও ভিসুয়াল পরিষেবাগুলির মতো ক্ষেত্র গুলিতে রপ্তানির পরিমাণ বাড়ানোর প্রভূত সম্ভাবনা রয়েছে। এর পাশাপাশি উভয় দেশের ক্ষেত্রে জনসাধারণের মধ্যে যোগাযোগ আরও সক্রিয় হয়ে উঠবে বলে তিনি মনে করেন।
কেন্দ্রীয় মন্ত্রী আশ্বস্ত করে বলেছেন যে, এই মুক্ত বাণিজ্য চুক্তি সম্পাদনের ফলে দুটি দেশই বাণিজ্য চুক্তি নিয়ে আলোচনার জন্য সক্রিয়ভাবে এবং নিয়মিত ভাবে একে অপরের সঙ্গে জড়িত থাকবে। তিনি বলেন যে, পর্যটন, প্রযুক্তি, শিল্পোদ্যোগ, শিক্ষা জলবায়ু পরিবর্তন প্রভৃতি ক্ষেত্রে সহযোগিতা প্রসারিত হবে এবং দুটি দেশই বিস্তৃত ক্ষেত্রে উপকৃত হবে।
বিপণনের সমস্যাগুলির সমাধান করে এবং বাণিজ্য বিধি-নিষেধ অপসারণের মাধ্যমে ক্ষেত্রীয় সহযোগিতা বাড়ানোর তিনি আহ্বান জানান। কেন্দ্রীয় মন্ত্রী বলেন এই চুক্তি সম্পাদনের ফলে উভয় দেশই প্রত্যক্ষ ও পরোক্ষভাবে কর্মসংস্থান সৃষ্টিতে সহায়তা করবে।
কেন্দ্রীয় মন্ত্রী বলেন ভারত ও যুক্তরাজ্যের মধ্যে এই চুক্তি সম্পাদনের ফলে মূল্য শৃংখল একীভূত করতে সাহায্য করবে এবং সরবরাহ শৃংখল শক্তিশালী করবে। তিনি মনে করিয়ে দেন যে, উভয় দেশের নেতারা গত বছরের গোড়ার দিকে মুক্ত বাণিজ্য চুক্তি সম্পর্কিত আলোচনা শুরুর একটি প্রস্তাব করেছিলেন।
কেন্দ্রীয় মন্ত্রী বলেন এই চুক্তির ফলে উভয় দেশের মধ্যে বাণিজ্য প্রসার আরও প্রশস্ত এবং সুদৃঢ় হবে। ক্ষুদ্র, অতি ক্ষুদ্র এবং মাঝারি উভয় ক্ষেত্রেই দু-দেশ উপকৃত হবে।
CG/ SB
(Visitor Counter : 359
প্রধানমন্ত্রীরদপ্তর
প্রধানমন্ত্রী সংগ্রহালয় ঘুরে দেখতে দেশবাসীকে প্রধানমন্ত্রীর আহ্বান
নয়াদিল্লি, ১২ ডিসেম্বর ২০২২
প্রধানমন্ত্রী সংগ্রহালয় ঘুরে দেখবার জন্য প্রধানমন্ত্রী শ্রী নরেন্দ্র মোদী দেশবাসীকে অনুরোধ করেছেন।
কেন্দ্রীয় পর্যটন, সংস্কৃতি ও উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডির ট্যুইটের উত্তরে প্রধানমন্ত্রী এক ট্যুইটে বলেছেন –
“@PMSangrahalaya-এ লাইট অ্যান্ড সাউন্ড শো ঘুরে দেখার অভিজ্ঞতাকে আরও বেশি চিত্তাকর্ষক করবে। একবার ঘুরে আসুন।”
PG/AB/DM
(
উত্তৰ-পূৰ্বাঞ্চল উন্নয়ন মন্ত্ৰালয়
পৰম্পৰাগত প্ৰতিষ্ঠান
বন্যপ্ৰাণী  আইন, ১৯৭২ৰ অধীনত কেইবাখনো পবিত্ৰ অৰণ্যক কমিউনিটি ৰিজাৰ্ভ হিচাপে অধিসূচনা জাৰি মেঘালয় চৰকাৰৰ
মেঘালয়ৰ পৰম্পৰাগত গাওঁ দৰবাৰ আদি প্ৰতিষ্ঠানবোৰে মেঘালয়ৰ সমাজ আৰু অৰ্থনীতিত এক গুৰুত্বপূৰ্ণ ভূমিকা পালন কৰে, অন্যান্য বিষয়ৰ লগতে পৰিৱেশ সংৰক্ষণ আৰু বহনক্ষম পদ্ধতিৰ বিষয়ে সজাগতা বৃদ্ধি কৰা। পবিত্ৰ বনাঞ্চল সংৰক্ষণ, অৰণ্যৰ দৰে প্ৰাকৃতিক সম্পদৰ অত্যাধিক শোষণ প্ৰতিৰোধ আদি পৰম্পৰা; বিভিন্ন পানীৰ উৎস বুদ্ধিমত্তাৰে পৰিচালনা কৰা, বন্য জন্তুৰ চিকাৰক নিৰুৎসাহিত কৰা পৰম্পৰাগত আইন, পৰিস্থিতি বিজ্ঞান সুৰক্ষিত কৰাত সহায়ক বিবেচিত হৈছে।
মেঘালয় চৰকাৰে ইতিমধ্যে বন্যপ্ৰাণী  আইন, ১৯৭২-ৰ অধীনত কেইবাটাও পৱিত্ৰ বনাঞ্চলক সামূহিক সংৰক্ষিত এলেকা হিচাপে জাননী দিছে। লগতে, বন্যপ্ৰাণী বাসস্থানৰ সমন্বিত বিকাশৰ কেন্দ্ৰীয় পৃষ্ঠপোষকতাত আঁচনি আৰু চৰকাৰৰ ক্ষতিপূৰণ বনানীকৰণ পুঁজি ব্যৱস্থাপনা আৰু পৰিকল্পনা কৰ্তৃপক্ষই সম্প্ৰদায়সমূহক বৈকল্পিক জীৱিকাৰ সুযোগ প্ৰদান কৰি উন্নয়ন আনিছে।
মেঘালয়ৰ স্থানীয় সম্প্ৰদায় আৰু পৰম্পৰাগত প্ৰতিষ্ঠানসমূহ ইতিমধ্যে উন্নয়নমূলক পৰিকল্পনা, গাওঁ নিযুক্তি পৰিষদক সমৰ্থন আগবঢ়োৱা, বিভিন্ন চৰকাৰী কাৰ্যসূচীৰ হিতাধিকাৰীচিনাক্তকৰণ, নিৰ্মাণ প্ৰকল্পৰ বাবে সামূহিক ভূমি উপলব্ধ কৰা, সামূহিক সংৰক্ষণ ব্যৱস্থাপনা আদিৰাজ্যৰ জনজাতীয় অঞ্চলসমূহৰ বিকাশৰ বাবে জড়িত হৈ আছে।
এই তথ্য আজি ৰাজ্যসভাত উত্তৰ পূৰ্বাঞ্চল উন্নয়ন দপ্তৰৰ কেন্দ্ৰীয় মন্ত্ৰী শ্ৰীযুত জি কিষাণ ৰেড্ডীয়ে লিখিত উত্তৰত প্ৰদান কৰিছে।
প্রধানমন্ত্রীরদপ্তর
মুলায়ম সিং যাদবের প্রয়াণে শ্রদ্ধা নিবেদন প্রধানমন্ত্রীর
নয়াদিল্লি, ১০ অক্টোবর ২০২২
বর্ষীয়ান রাজনীতিবিদ শ্রী মুলায়ম সিং যাদবের মৃত্যুতে শোক ও সমবেদনা প্রকাশ করেছেন প্রধানমন্ত্রী শ্রী নরেন্দ্র মোদী। তিনি এক বার্তায় বলেছেন যে শ্রী মুলায়ম সিং যাদব শ্রমসাধ্য প্রচেষ্টার মাধ্যমে সাধারণ মানুষের সেবা করে গেছেন। লোকনায়ক জয়প্রকাশ এবং ডঃ লোহিয়ার মতাদর্শকে জনসাধারণের মধ্যে প্রচার করার কাজে নিজের জীবনকেও তিনি উৎসর্গ করেছিলেন। কেন্দ্রীয় প্রতিরক্ষা মন্ত্রী থাকাকালীন ভারতকে আরও শক্তিশালী করে তোলার লক্ষ্যে কাজ করেছিলেন তিনি। প্রয়াত শ্রী যাদবের সঙ্গে তাঁর নিবিড় সান্নিধ্যের কথা স্মরণ করে শ্রী মোদী বলেন, তাঁর মতামত জানার জন্য শ্রী যাদব উন্মুখ হয়ে থাকতেন এবং তাঁদের সাক্ষাৎকারের ছবিও সকলের কাছে মেলে ধরতেন।
একগুচ্ছ ট্যুইট বার্তার মাধ্যমে প্রধানমন্ত্রী বলেছেন :
“শ্রী মুলায়ম সিং যাদব ছিলেন এক উল্লেখযোগ্য ব্যক্তিত্বের অধিকারী। সাধারণ মানুষের সমস্যার প্রতি তিনি ছিলেন সংবেদনশীল। এই কারণে একজন বিনয়ী নেতৃত্ব অথচ এক মাটির মানুষ হিসেবেই সকলের প্রশংসা অর্জন করেছিলেন। তিনি শ্রমসাধ্য প্রচেষ্টার মাধ্যমে সাধারণ মানুষের সেবা করে গেছেন। লোকনায়ক জয়প্রকাশ এবং ডঃ লোহিয়ার মতাদর্শকে জনসাধারণের মধ্যে প্রচার করার কাজে নিজের জীবনকেও তিনি উৎসর্গ করেছিলেন।”
“মুলায়ম সিং যাদবজি উত্তরপ্রদেশ তথা জাতীয় রাজনীতিতে এক স্বতন্ত্র ভূমিকায় অবতীর্ণ হয়েছিলেন। জরুরি অবস্থার সময় গণতন্ত্রের দাবিতে তিনি ছিলেন সোচ্চার। অন্যদিকে, প্রতিরক্ষা মন্ত্রী হিসেবে ভারতকে আরও শক্তিশালী করে তোলার লক্ষ্যে তিনি কাজ করে গেছেন। সংসদে তাঁর বক্তব্য ছিল হৃদয়স্পর্শী। জাতীয় স্বার্থকে আরও বড় করে দেখার ওপর তিনি গুরুত্ব দিতেন।”
“মুলায়ম সিং যাদবজি মুখ্যমন্ত্রী থাকাকালীন তাঁর সঙ্গে আমার বহুবার আলোচনা ও মতবিনিময় হয়েছে। আমাদের এই নিবিড় সম্পর্ক বরাবরই অটুট ছিল। তাঁর মতামত জানার জন্য আমিও অপেক্ষা করে থাকতাম। তাঁর মৃত্যুতে আমি বেদনাহত। তাঁর পরিবার-পরিজন ও লক্ষ লক্ষ অনুগামীকে আমি সমবেদনা জানাই। ওম শান্তি!”
(PG/SKD/DM
প্রধানমন্ত্রীরদপ্তর
প্রকাশ পরব উপলক্ষে শ্রী গুরু গোবিন্দ সিং এর স্মৃতিতে শ্রদ্ধা জ্ঞাপন প্রধানমন্ত্রীর
নয়াদিল্লি, ২৯ ডিসেম্বর, ২০২২
প্রধানমন্ত্রী শ্রী নরেন্দ্র মোদি শ্রী গুরু গোবিন্দ সিং জির প্রকাশ পরব উপলক্ষে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেন :
"পবিত্র প্রকাশ পরব উপলক্ষে আমি শ্রী গুরু গোবিন্দ সিং জি কে প্রণাম জানাই এবং মানবতার সেবায় তার অবদানকে স্মরণ করি। তার অতুলনীয় সাহস আগামী দিনেও মানুষকে অনুপ্রাণিত করবে।"
PG/PM/NS
(
সামাজিকন্যায়ওক্ষমতায়নমন্ত্রক
দলিত উদ্যোগ বিষয়ে গবেষণার মাধ্যমে তপশিলি জাতি/উপজাতিদের ক্ষমতায়নের লক্ষ্যে সমঝোতা স্বাক্ষরিত
নয়াদিল্লি, ২০ জুন ২০১৯
কেন্দ্রীয় সামাজিক ন্যায় ও ক্ষমতায়ন দপ্তরের মন্ত্রী শ্রী থাওয়ার চাঁদ গেহলটের উপস্থিতিতে আজ নতুন দিল্লিতে মন্ত্রকের ডঃ আম্বেদকর ইন্টারন্যাশনাল সেন্টার এবং দলিত ইন্ডিয়ান চেম্বার অফ কমার্স অ্যান্ড ইন্ডাস্ট্রির মধ্যে একটি সমঝোতাপত্র স্বাক্ষরিত হয়েছে। ডঃ আম্বেদকর ইন্টারন্যাশনাল সেন্টার  – এর পক্ষে শ্রী অতুল দেব শর্মা ও দলিত ইন্ডিয়ান চেম্বার অফ কমার্স অ্যান্ড ইন্ডাস্ট্রির পক্ষে চেয়ারম্যান শ্রী মিলিন্দ কাম্বলে এই সমঝোতাপত্রে স্বাক্ষর করেন।
অনুষ্ঠানে এই সমঝোতাকে স্বাগত জানিয়ে কেন্দ্রীয় মন্ত্রী শ্রী গেহলট বলেন, দলিত শিল্পোদ্যোগ, ক্ষমতায়ন এবং তপশিলি জাতি/উপজাতি গোষ্ঠীর মহিলা ও যুবকদের মধ্যে ক্ষমতায়ন বিষয়ে গবেষণার মাধ্যমে কাজের ক্ষেত্রে এই সমঝোতা বিশেষ সহায়ক হবে। এছাড়া, বিভিন্ন সরকারি প্রকল্প তপশিলি জাতি/উপজাতি গোষ্ঠীর আর্থ-সামাজিক অবস্থার উন্নয়নে কি ভূমিকা নিচ্ছে, তাও এই ধরণের গবেষণার মাধ্যমে জানা সম্ভব।
ডিএআইসি এবং ডিআইসিসিআই – এর মধ্যে সংশ্লিষ্ট বিষয়টি নিয়ে গবেষণা এবং প্রশিক্ষণের ক্ষেত্রে সহযোগিতামূলক যৌথ উদ্যোগ গ্রহণের কথা এই সমঝোতায় বলা হয়েছে। অন্যদিকে, এই ধরণের গবেষণার কাজে ব্যবহারের উপযোগী ‘জ্ঞান ভান্ডার’ গড়ে তোলার লক্ষ্যে যৌথ উদ্যোগ গ্রহণ করা হবে। দুই সংস্থার মধ্যে অ্যাকাডেমিক কাজের জন্য বইপত্র বিনিময় করা হবে। এছাড়াও, বক্তৃতা, সেমিনার এবং সিম্পোসিয়ামের মতো আলোচনার কর্মসূচিও নেওয়া হবে। দলিত শিল্পোদ্যোগ ও গবেষণার ক্ষেত্রে প্রযুক্তির ব্যবহারের উপযুক্ত ক্ষেত্র প্রস্তুত করার কথাও এই সমঝোতায় ভাবা হয়েছে। এই সংক্রান্ত গবেষণা ও অ্যাকাডেমিক কাজকে এগিয়ে নিয়ে যাওয়ার লক্ষ্যে বিভিন্ন শিল্প সংস্থা, প্রতিষ্ঠান, বিশ্ববিদ্যালয়, নানা ধরণের সংগঠন, বিভিন্ন মন্ত্রক, গবেষণা কেন্দ্র এবং এজেন্সির মধ্যে সমন্বয়ের ভিত্তিতে একটি অভিন্ন মঞ্চ গড়ে তোলার কথাও এই সমঝোতায় বলা হয়েছে। দুটি সংস্থায় অ্যাকাডেমিক গবেষণার কাজে তাদের ক্যাম্পাস ও অন্যান্য সুযোগ-সুবিধা একে অপরকে বিনামূল্যে ব্যবহার করতে দেবে বলে স্থির হয়েছে।
CG/PB/SB
(Visitor Counter : 199
প্রতিরক্ষামন্ত্রক
নতুন দিল্লিতে ১৮ থেকে ২২ এপ্রিল পর্যন্ত সেনা কম্যান্ডারদের সম্মেলন
নতুন দিল্লি, ১৭ এপ্রিল, ২০২২
সেনা কম্যান্ডারদের সম্মেলন আগামী ১৮ থেকে ২২ এপ্রিল পর্যন্ত নতুন দিল্লিতে আয়োজিত হবে। সেনাবাহিনীর সর্বোচ্চ পর্যায়ে দ্বিবার্ষিক এই সম্মেলন প্রতি বছর এপ্রিল ও অক্টোবর মাসে আয়োজিত হয়। ভারতীয় সেনাবাহিনীর জন্য গুরুত্বপূর্ণ সিদ্ধান্ত প্রণয়ন এবং সর্বোচ্চ পর্যায়ে আলাপ-আলোচনার ক্ষেত্রে এই সম্মেলন একটি প্রাতিষ্ঠানিক মঞ্চ হয়ে উঠছে।
সম্মেলনে ভারতীয় সেনাবাহিনীর উচ্চপদস্থ আধিকারিকরা অভিযান পরিচালনাগত পরিস্থিতির পাশাপাশি স্পর্শকাতর সীমান্ত এলাকা, সার্বিক সংঘাতের পরিস্থিতিতে বিপদ মূল্যায়ন তথা দক্ষতা বৃদ্ধি এবং অভিযান পরিচালনার ক্ষেত্রে পরিকল্পনায় সাংগঠনিক ঘাটতিগুলি নিয়েও আলোচনা করবেন। এছাড়াও সীমান্ত এলাকায় পরিকাঠামো উন্নয়ন, সম্পূর্ণ দেশীয় প্রযুক্তির মাধ্যমে আধুনিকীকরণ, উপযুক্ত প্রযুক্তির প্রয়োগ এবং রাশিয়া - ইউক্রেন সংঘাতের যেকোন রকম প্রভাব মূল্যায়ন নিয়ে সম্মেলনে কথা হবে।
সেনাবাহিনীর আঞ্চলিক কম্যান্ডগুলির বিভিন্ন এজেন্ডা নিয়ে উচ্চপদস্থ কম্যান্ডাররা আলোচনা করবেন। একই সঙ্গে আর্থিক পরিচালনগত দক্ষতা, ই-যানবাহনের ব্যবহার বৃদ্ধি এবং ভারতীয় সেনাবাহিনীর ডিজিটাইজেশন নিয়েও আলোচনা হবে। সম্মেলনের অঙ্গ হিসেবে আর্মি ওয়েলফেয়ার এডুকেশন সোসাইটি এবং আর্মি গ্রুপ ইনস্যুরেন্স ফান্ডের পরিচালন পর্ষদের বৈঠক আয়োজন করা হয়েছে।
প্রতিরক্ষামন্ত্রী শ্রী রাজনাথ সিং আগামী ২১ তারিখ সেনাবাহিনীর কম্যান্ডারদের সঙ্গে মত বিনিময় করবেন এবং সম্মেলনে ভাষণ দেবেন। সামরিক বিষয়ক দপ্তর এবং প্রতিরক্ষা দপ্তরের উচ্চপদস্থ আধিকারিকদের সঙ্গে সেনাবাহিনীর আধিকারিকদের পারস্পরিক মত বিনিময়ের ক্ষেত্রেও এই সম্মেলন একটি প্রচলিত মঞ্চ হয়ে উঠেছে।
CG/BD/AS/
(Visitor Counter : 60
প্রধানমন্ত্রীরদপ্তর
অটল বিহারী বাজপেয়ীর জন্মদিনে প্রধানমন্ত্রীর শ্রদ্ধার্ঘ্য
নয়াদিল্লি, ২৫ ডিসেম্বর, ২০২২
প্রাক্তন প্রধানমন্ত্রী শ্রী অটল বিহারী বাজপেয়ীর জন্মদিনে প্রধানমন্ত্রী শ্রী নরেন্দ্র মোদী তাঁকে শ্রদ্ধা জানিয়েছেন। শ্রী মোদী অটল বিহারী বাজপেয়ীর প্রতি তাঁর ভাবনার কথাও সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন, “জন্মদিনে অটলজীকে শ্রদ্ধা জানাই। দেশের প্রতি তাঁর অবদান চিরস্মরণীয় হয়ে থাকবে। তাঁর নেতৃত্ব ও ভাবনা লক্ষ লক্ষ মানুষকে অনুপ্রাণিত করে”।
(PG/CB/SB
রাষ্ট্রপতিরসচিবালয়
প্রেস বার্তা
নয়াদিল্লি, ০৩ অক্টোবর, ২০১৮
বিচারপতি শ্রী রঞ্জন গগৈ আজ সুপ্রিম কোর্টের প্রধান বিচারপতি হিসেবে শপথ গ্রহণ করেন। নতুন দিল্লীতে রাষ্ট্রপতি ভবনের দরবার হলে রাষ্ট্রপতির উপস্হিতিতে তিনি শপথ গ্রহণ করেন ।
CG/SC/NS/…
(Visitor Counter : 32
সংখ্যালঘুবিষয়কমন্ত্রক
দেশের স্বাধীনতার ৭৫ বছরে “অমৃত মহোৎসব”এর আওতায় ৭৫টি “হুনার হাট” আয়োজন করা হবে : মুক্তার আব্বাস নাকভি
নয়াদিল্লী, ১৬ আগস্ট, ২০২১
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি আজ জানিয়েছেন, দেশের স্বাধীনতার ৭৫ বছরে “অমৃত মহোৎসব”এর অঙ্গ হিসেবে ৭৫টি “হুনার হাট”এ মাধ্যমে ৭ লক্ষ ৫০ হাজার কারিগড়, শিল্পীদের কর্মসংস্থানের সুযোগ তৈরির লক্ষ্যমাত্রা নির্ধারণ করা হয়েছে। শ্রী নাকভি জানিয়েছেন যে কেন্দ্রীয় সংখ্যালঘু বিষয়ক মন্ত্রকের “প্রধানমন্ত্রী জন বিকাশ কার্যক্রম” এবং ‘ওয়াকফ তারকাকিয়াতি প্রকল্প’ এর আওতায় সারা দেশে খালি ওয়াকফ জমিতে ৭৫টি “অমৃত মহোৎসব উদ্যান” তৈরি করা হবে।
তিনি বলেন, দেশের সকল স্থানে “ভোকাল ফর লোকাল” এর সংকল্প নিয়ে ৭৫টি “হুনার হাট” আয়োজন করা হবে। এখানে দেশের প্রতিটি অঞ্চলের কারিগড়, শিল্পীরা তাঁদের হাতে তৈরি দেশীয় পণ্য প্রদর্শন ও বিক্রির সুযোগ পাবেন। “হুনার হাট”এ ঐতিহ্যবাহী রন্ধন বিশেষজ্ঞদের একটি “বাওয়ার্চিখানা” বিভাগ থাকবে। সেখানে দেশের বিভিন্ন অঞ্চলের মানুষ ঐতিহ্যবাহী রান্না ও খাবারের স্বাদ উপভোগ করতে পারবেন। দেশের স্বনামধন্য শিল্পীরা প্রতিদিন সন্ধ্যায় “হুনার হাট” এ বিভিন্ন সাংস্কৃতিক অনুষ্ঠান পরিবেশন করবেন। শ্রী নকভি বলেন, “অমৃত মহোৎসব”এর আওতায় “মেরা ওয়াতন, মেরা চামন” মুশাইরা এবং কবি সম্মেলনগুলি সারা দেশে ২০২৩ সাল পর্যন্ত আয়োজন করা হবে। সেখানে বিখ্যাত ও উদীয়মান কবিরা “এক ভারত-শ্রেষ্ঠ ভারত“ এর দেশপ্রেমের বার্তা তুলে ধরবেন।
শ্রী নাকভি জানিয়েছেন সারা দেশে ৭৫টি ”অমৃত মহোৎসব উদ্যান” নির্মাণের জন্য বিভিন্ন ওয়াকফ বোর্ডের জমি দেওয়া হচ্ছে। এই “অমৃত মহোৎসব উদ্যান”গুলি যেখানে গড়ে তোলা হচ্ছে, সেই নির্দিষ্ট অঞ্চলে স্বাধীনতা সংগ্রামের ইতিহাসও তাতে তুলে ধরা হবে। এই উদ্যানগুলিতে যোগ ব্যায়াম, শরীর চর্চা, বাচ্চাদের খেলার জায়গা, সবুজ এলাকা এবং সাধারণ পরিষেবা কেন্দ্রের সুবিধাও থাকবে।
CG/SS/NS
(Visitor Counter : 189
নীতিআয়োগ
বিকাশে আগ্রহী পিছিয়ে থাকা জেলাগুলির উন্নয়নে কর্পোরেট সামাজিক দায়বদ্ধতা তহবিল ব্যবহার
নয়াদিল্লি, ২৫ জুলাই, ২০১৮
নীতি আয়োগ ও পাবলিক এন্টারপ্রাইজেস দপ্তরের যৌথ উদ্যোগে আয়োজিত এক বৈঠকে গতকাল  বিকাশে আগ্রহী পিছিয়ে থাকা জেলাগুলিতে উন্নয়নমূলক কাজে কেন্দ্রীয় সরকারি সংস্থাগুলির কর্পোরেট সামাজিক দায়বদ্ধতার খাতে তহবিল ব্যবহারের বিষয়ে আলোচনা হয়। দেশের পিছিয়ে থাকা ১১৭টি জেলা উন্নতির পথে চালনা করা কেন্দ্রীয় সরকারের একটি ফ্ল্যাগশিপ কর্মসূচি যা রাজ্য সরকারগুলির সংগে মিলিতভাবে নীতি আয়োগের তত্ত্বাবধানে রূপায়ণ করা হচ্ছে। এই জেলাগুলি স্বাস্থ্য, পুষ্টি, শিক্ষার নিরিখে পিছিয়ে রয়েছে। ২৪ জুলাই  আয়োজিত আলোচনাসভায় নীতি আয়োগের সিইও শ্রী অমিতাভ কান্ত, সরকারি উদ্যোগ দপ্তরের সচিব শ্রীমতী সীমা বহুগুনা, স্বাস্থ্য ও পরিবারকল্যাণ সচিব শ্রীমতী প্রীতি সুদন, স্কুলশিক্ষা ও সাক্ষরতা দপ্তরের সচিব শ্রীমতী রীনা রায় ও অন্যান্য উচ্চপদস্থ সরকারি আধিকারিকরা বৈঠকে অংশ নেন। আলোচনার মূল বিষয় হল কেন্দ্রীয় সরকারি সংস্থাগুলির কর্পোরেট সামাজিক দায়বদ্ধতার তহবিল জেলাগুলির প্রয়োজন অনুযায়ী, বিশেষ করে স্বাস্থ্য, পুষ্টি ও শিক্ষার খাতে বরাদ্দ করা। এর ফলে, ৩,২০০ কোটি টাকার অতিরিক্ত হিসেবে কর্পোরেটদের এই বিশেষ খাতের তহবিল ব্যবহার করা হলে লক্ষণীয় পরিবর্তন আসবে। সমাজ কল্যাণের তহবিল ব্যবহারের পন্থা স্থির করার বিষয়ে আলোচনা হয়।
সভার মুখ্য বক্তা নীতি আয়োগের সিইও শ্রী অমিতাভ কান্ত ভাষণে বলেন, ভারতের মানবসম্পদকে কাজে লাগাতে মানব বিকাশের নিরিখে নিজ নিজে স্থানের উন্নতি ঘটাতে হবে। স্বাস্থ্য ও পরিবারকল্যাণ সচিব শ্রীমতী প্রীতি সুদন আয়ুষ্মান ভারত সহ স্বাস্থ্যক্ষেত্রের বিভিন্ন কর্মসূচিতে কর্পোরেটদের তহবিল ব্যবহারের সুপারিশ করেন। স্কুল, শিক্ষা ও সাক্ষরতা দপ্তরের সচিবও জানান যে, এই তহবিল প্রাথমিক ও উচ্চ প্রাথমিক বিদ্যালয়গুলির পরিকাঠামো উন্নয়নের কাজে লাগানো গেলে স্কুলছুটের হার কমবে। তিনি আরও জানান যে, মেয়েদের স্কুলছুটের হার কমাতে কর্পোরেট তহবিল কাজে লাগিয়ে বালিকাদের বাইসাইকেল প্রদান করা যেতে পারে। ওএনজিসি ও অয়েল ইন্ডিয়ার অধিকর্তারা তাঁদের সমাজ কল্যাণের কাজগুলি তুলে ধরেন। আলোচনার শেষ পর্বে বলা হয় যে, সরকারি সংস্থাগুলি জেলাশাসক ও কেন্দ্রের দায়িত্বপ্রাপ্ত আধিকারিকদের সঙ্গে যৌথভাবে পিছিয়ে থাকা জেলাগুলির উন্নয়নমূলক উদ্যোগের পরিকল্পনা স্থির করবে।
CG/SC/DM/…
(Visitor Counter : 27
প্রধানমন্ত্রীরদপ্তর
বীর চিলারায়ের জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ২৭শে ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী মহান বীর চিলারায়কে তাঁর জন্মদিনে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “ মহান বীর চিলারায় ছিলেন শৌর্য ও দেশপ্রেমের প্রতীক। তিনি ছিলেন একজন অসম সাহসী যোদ্ধা যিনি জনসাধারণ ও যে পবিত্র নীতি তিনি অনুসরণ করতেন তার জন্য লড়াই করে গেছেন। তাঁর সাহস পরবর্তী প্রজন্মকে অনুপ্রাণিত করে। তাঁর জন্মদিনে তাঁকে স্মরণ করি। “
প্রধানমন্ত্রীরদপ্তর
নওরোজ উপলক্ষ্যে প্রধানমন্ত্রীর শুভেচ্ছা
নতুনদিল্লি, ২০শে মার্চ, ২০২১
প্রধানমন্ত্রী শ্রী নরেন্দ্র মোদী নওরোজ উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ নওরোজ মুবারক ! সকলের জন্য আনন্দে পরিপূর্ণ, সুস্বাস্থ্য ও সমৃদ্ধিময় একটি বছর কামনা করি। “